**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

Serviciul Juridic și Avize

**Nr**. 73990/15069/17.11.2023

**R E F E R A T D E A P R O B A R E**

**pentru modificarea Anexei I a H.C.L.M. nr. 321 din 31 august 2023 privind preluarea în domeniul privat al Municipiului Târgu Mureș a rețelei de apă și canalizare cu instalațiile aferente investiției ”EXTINDERE REȚELE DE APĂ ȘI CANALIZARE MENAJERĂ CU STAȚII DE POMPARE și 16 BRANȘAMENTE DE APĂ ȘI RACORDURI CANALIZARE”, aferentă ansamblului de locuințe Unirii Park Residence, situat în Târgu Mureș, str. Pomilor, de la societățile ARCOFLOR CONSTRUCT S.R.L., SOCCER CONSTRUCT S.R.L și DAFLOR PROJECT S.R.L., trecerea rețelei din domeniul privat în domeniul public al Municipiului Târgu Mureș și predarea acesteia în administrarea S.C. Compania Aquaserv S.A.**

 Prin intermediul adresei nr. 215872/09.11.2023, înregistrată la S.P.A.D.P. sub nr. 72511/14718/10.11.2023, Compania Aquaserv S.A. a transmis municipalității unele observații cu privire la Anexa H.C.L. nr. 321 din 31 august 2023, care cuprinde lista mijloacelor fixe aferente extinderii rețelei de distribuție cu apă potabilă și a rețelei de colectare ape uzate menajere, situate pe str. Pomilor.

 În esență, prin corespondența transmisă, Compania Aquaserv S.A. precizează că lista bunurilor cuprinse în Anexa mai sus menționată cuprinde doar mijloacele fixe aferente str. Pomilor nr. 32, însă, pentru ca rețeaua să poată fi preluată în gestiune directă și operare, este necesar ca lista să fie completată cu bunurile aferente str. Pomilor nr. 34-36.

 Prin Încheierea de rectificare nr. 26 din 16.11.2023, investitorii ARCOFLOR CONSTRUCT S.R.L. și SOCCER CONSTRUCT S.R.L ȘI DAFLOR PROJECT S.R.L. au revenit asupra donației inițiale, astfel încât această să cuprindă întregul sistem de alimentare cu apă și sistemul de canalizare al ansamblului de locuințe Unirii Park Residence, situat în Târgu Mureș, județul Mureș, *str. Pomilor nr. 32, toate numerele de la 32A până la nr. 32/O, nr. 34 și nr. 36*.

 Drept urmare a celor mai sus relatate, apreciem că se impune completarea Anexei H.C.L. nr. 321 din 31 august 2023 cu mijloacele fixe care au făcut obiectul Încheierii de rectificare, în condițiile în care Oferta de donație nr. 442/31.03.2022 a stat la baza adoptării hotărârii.

Baza legală pentru acceptarea de către o unitate administrativ teritorială a unei donații o reprezintă articolul 291, alin. (3) lit. a) din Codul Administrativ, potrivit căruia o asemenea operațiune se aprobă prin *”hotărâre a consiliului judeţean, respectiv a Consiliului General al Municipiului Bucureşti ori a* ***consiliului local*** *al comunei, al oraşului sau al municipiului, după caz, pentru donaţiile şi legatele de* ***bunuri imobile****”*.

Având în vedere cele expuse, supunem aprobării Consiliului Local proiectul de hotărâre alăturat.

**Aviz favorabil al**

**Administrației Domeniului Public**

**Director A.D.P.**

**ing. Moldovan Florian**

 **Șef Serviciu Juridic și Avize A.D.P.,**

 **C.j. Codarcea Roxana**

 Întocmit

 C.j. Făgărășan Tudor

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice\*)

**CONSILIUL LOCAL MUNICIPAL TÂRGU MUREȘ**

 **PRIMAR**

 **Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023**

**pentru modificarea Anexei I a H.C.L.M. nr. 321 din 31 august 2023 privind preluarea în domeniul privat al Municipiului Târgu Mureș a rețelei de apă și canalizare cu instalațiile aferente investiției ”EXTINDERE REȚELE DE APĂ ȘI CANALIZARE MENAJERĂ CU STAȚII DE POMPARE și 16 BRANȘAMENTE DE APĂ ȘI RACORDURI CANALIZARE”, aferentă ansamblului de locuințe Unirii Park Residence, situat în Târgu Mureș, str. Pomilor, de la societățile ARCOFLOR CONSTRUCT S.R.L., SOCCER CONSTRUCT S.R.L și DAFLOR PROJECT S.R.L., trecerea rețelei din domeniul privat în domeniul public al Municipiului Târgu Mureș și predarea acesteia în administrarea S.C. Compania Aquaserv S.A.**

**Având în vedere:**

a) Referatul de aprobare nr. 73990/15069/17.11.2023 inițiat de Primar prin Serviciul Public Administrația Domeniului Public *pentru modificarea Anexei I a H.C.L.M. nr. 321 din 31 august 2023 privind preluarea în domeniul privat al Municipiului Târgu Mureș a rețelei de apă și canalizare cu instalațiile aferente investiției ”EXTINDERE REȚELE DE APĂ ȘI CANALIZARE MENAJERĂ CU STAȚII DE POMPARE și 16 BRANȘAMENTE DE APĂ ȘI RACORDURI CANALIZARE”, aferentă ansamblului de locuințe Unirii Park Residence, situat în Târgu Mureș, str. Pomilor, de la societățile ARCOFLOR CONSTRUCT S.R.L., SOCCER CONSTRUCT S.R.L și DAFLOR PROJECT S.R.L., trecerea rețelei din domeniul privat în domeniul public al Municipiului Târgu Mureș și predarea acesteia în administrarea S.C. Compania Aquaserv S.A***.**;

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contecios Administrativ și Administrație Publică Locală;

d) Raportul Direcției Economice;

**În conformitate cu prevederile:**

* Încheierea de rectificare nr. 26 din 16.11.2023
* Art. 12, lit. e) și art. 20, alin. (1) din Legea nr. 241/2006 a serviciului de alimentare cu apă şi de canalizare, republicată, cu modificările și completările ulterioare;

**În temeiul** art. 129 alin. (2) lit. ”c” și ”d”, alin. (6), lit. ”a”, alin. (7), lit. ”n”, art. 139 alin. (1), art. 196, alin. (1), lit. ”a”, art. 286, alin. (4) și art. 291, alin. (3), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art. I.** Se aprobă modificarea Anexei I a H.C.L.M. nr. 321 din 31 august 2023 *privind preluarea în domeniul privat al Municipiului Târgu Mureș a rețelei de apă și canalizare cu instalațiile aferente investiției ”EXTINDERE REȚELE DE APĂ ȘI CANALIZARE MENAJERĂ CU STAȚII DE POMPARE și 16 BRANȘAMENTE DE APĂ ȘI RACORDURI CANALIZARE”, aferentă ansamblului de locuințe Unirii Park Residence, situat în Târgu Mureș, str. Pomilor, de la societățile ARCOFLOR CONSTRUCT S.R.L., SOCCER CONSTRUCT S.R.L și DAFLOR PROJECT S.R.L., trecerea rețelei din domeniul privat în domeniul public al Municipiului Târgu Mureș și predarea acesteia în administrarea S.C. Compania Aquaserv S.A.* **conform Anexei 1 la prezenta Hotărâre.**

**Art. II.** Celelalte prevederi ale H.C.L. nr. 321 din 31 august 2023, care nu sunt contrare prezentei hotărâri, rămân neschimbate.

**Art. III.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Serviciul Public Administraţia Domeniului Public și Direcția Economică.

**Art. IV.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. V.** Prezenta hotărâre se comunică:

* Serviciului Public Administraţiei Domeniului Public;
* Direcției Tehnice;
* Direcției Economice;
* S.C. Compania Aquaserv S.A.;
* ARCOFLOR CONSTRUCT S.R.L.;
* SOCCER CONSTRUCT S.R.L;
* DAFLOR PROJECT S.R.L.

**Viză de legalitate**

**Secretarul General al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**